**Csongrád Város Polgármesterétől** **M**

Száma: Fjl/989-2/2023.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2023. december 21-i ülésére**

Tárgy: Bérlői kérelem önkormányzati bérlakás átminősítésére

Tisztelt Képviselő testület!

Csongrád Városi Önkormányzat tulajdonát képezi 6640 Csongrád, Zöldkert utca 2. fszt. 2. szám alatti 1+2 félszobás, 69 m2 alapterületű, összkomfortos társasházi lakás. Az önkormányzat az ingatlant a képviselő testület 16/2022.(I.27.) önkormányzati határozata alapján közérdekű célból bérbe adta a bokrosi általános iskolában pedagógusként dolgozó Sós Dávid Kevin és családja részére. A lakbér összege 58.305 Ft/hó, a bérlőnek az önkormányzat felé tartozása nincs.

Sós Dávid Kevin és felesége azzal a kérelemmel fordult önkormányzatunkhoz, hogy a számukra közérdekű célból bérbeadott lakás a továbbiakban költségelvű lakásként kerüljön részükre bérbeadásra. Tekintettel arra, hogy a költségelvű lakáshoz jutás feltétele a helyi lakásrendelet szerint minimum 4 havi bérleti díj előre egyösszegben történő befizetése, az új bérleti szerződés megkötése előtt vállalják ennek megfizetését.

Kérelmükben előadják, hogy szeretnek a városban élni – második gyermekük már itt született –, hosszútávon szeretnének maradni, és a Csongrádon maradásuk feltételének érzik, hogy lakhatásuk ilyen módon is biztosítva legyen.

A család hosszú távú Csongrádon maradásának érdekében javasolom a képviselő testületnek a kérelem elfogadását, és „A lakások és helyiségek bérletéről és elidegenítéséről” szóló 23/2015.(X.27.) önkormányzati rendelet szerinti jogkörében eljárva a 6640 Csongrád, Zöldkert utca 2. fsz. 2. sz. alatti lakás költségelvű lakássá történő átminősítését, és a lakás bérbeadását Sós Dávid Kevin és felesége részére az alábbi feltételek mellett:

* a bérlő köteles a bérleti szerződés megkötése előtt 4 havi lakbérnek megfelelő összeget megfizetni az önkormányzat részére, amelyből 2 havi lakbérnek megfelelő összeg kauciónak számít,
* a lakbér összege továbbra is 58.305 Ft/hó,
* a lakás 2024. január 1. napjától kezdődően 5 év határozott időtartamra kerül bérbeadásra.

Kérem az előterjesztés megtárgyalását és a határozati javaslat elfogadását.

**HATÁROZATI JAVASLAT**

Csongrád Városi Önkormányzat képviselő testülete megtárgyalta a „Bérlői kérelem önkormányzati bérlakás átminősítésére” tárgyú előterjesztést, és az alábbi határozatot hozza:

A képviselő testület a 6640 Csongrád, Zöldkert utca 2. fszt. 2. szám alatti önkormányzati lakást költségelvű bérlakássá nyilvánítja, és a lakás bérbeadásáról dönt a jelenlegi bérlő, Sós Dávid Kevin és felesége részére az alábbi feltételek mellett:

2

* a bérlő köteles a bérleti szerződés megkötése előtt 4 havi lakbérnek megfelelő összeget megfizetni az önkormányzat részére, amelyből 2 havi lakbérnek megfelelő összeg kauciónak számít,
* a lakbér összege továbbra is 58.305 Ft/hó,
* a lakás 2024. január 1. napjától kezdődően 5 év határozott időtartamra kerül bérbeadásra.

Felelős: Bedő Tamás polgármester

Határidő: azonnal

Csongrád, 2023. december 12.

 Bedő Tamás

 polgármester